最近喺寶琳發現一間好扺食嘅韓國菜 唔只選擇豐富，真材實料 仲好適合打卡  一放工去到已經有少少人龍 不過好彩仲算早 等咗一陣就入到去  芝士岩漿炒飯 炒飯落左醬油 煮到好香 飯既旁邊圍滿咗芝士蛋 俾客人撈埋一齊食 拉絲芝士勁足料 又唔會好咸 最開心嘅就係食到最後一啖仲係熱㗎  拼拼麵 韓國餐廳都可以食咗車仔麵 湯底，麵底同餸都可以自己揀  叫左個蟹柳年糕拉麵 拉麵底煮得啱啱好 有口感 蕃茄湯底好香 食得出落左唔少新鮮蕃茄去煲 推介蟹柳，大件又好食   傳統豆腐海鮮湯 豆腐海鮮湯係韓國出名的名菜 驚喜嘅係呢個湯嘅海鮮味好重 而且啲蝦非常大隻 鮮甜爽脆 仲有蜆，魷魚，青口，豆腐，蛋同野菜 相當足料 所以叫左走辣都咁好飲  夢幻蝶豆花特飲 特飲冇想像中咁甜 帶陣陣檸檬香味 都幾清新 不過記得攪勻先飲呀  食左咁多野人均只係一百多少少 質素高又有得打卡 扺到爛  餐廳新開左冇耐 坐得好舒服 員工服務相當親切友善 野食都好快黎到 值得再去